Huang Nubo sem fer fyrir kínversku fjárfestingassamsteypunni sem vill komast yfir Grímstaði á Fjöllum er aftur að mæta til leiks í fjölmiðlum . Í gær vitnaði Ríkisútvarpið til ummæla Nubos á fréttastöðinni CNBC á fundi kínverskra athafnamanna þar sem hann segir fjárfestingar á Íslandi hugsaðar til langs tíma : " Huang sagði marga telja Ísland mjög afskekkt en ef horft væri fram í tímann , um áratug eða svo , og ef ísbreiðan á Norðurpólnum bráðnaði , yrði land á Íslandi mjög verðmætt því siglingaleiðin um Norðuríshaf til Evrópu verði opin og liggi við Ísland . Þá verði þrjú hundruð ferkílómetra landsvæði mjög ábatasöm eign fyrir hann . Ólíkt mörgum fyrirtækjum í ríkiseigu , sem hugsi til skamms tíma , þá geti einkafyrirtæki eins og það sem hann rekur fjárfest til lengri tíma . " Þegar fjárfestingardraumar Huangs Nubos voru að engu gerðir af hálfu íslenskra stjórnvalda var á honum að skilja að hann myndi bíða átekta en hugsa sér til hreyfings með vorinu . Það virðist nú vera að gerast . Enda vel við hæfi .